Točnica (obec)

Točnica je obec na Slovensku v okrese Lučenec.

Kultúra a zaujímavosti

Pamiatky 
 Drevená zvonica, ľudová stavba na pôdoryse obdĺžnika, údajne z roku 1791. V roku 1873 bola presunutá na súčasné miesto. Jadro stavby je murované s hrázdenou konštrukciou. Zvonica je ukončená štíhlym šindľovým ihlancom. 
 Evanjelický kostol, klasicistická halová stavba bez veže z roku 1806. Interiér kostola je zaklenutý krížovými klenbami. Kostol bol upravovaný v 20. storočí. Oltár je historizujúci s obrazom Kristus na Olivovej hore od F. Ďurkoviča. Organ pochádza od firmy Rieger z Budapešti z roku 1912. Zvonica v obci bola pôvodnou súčasťou kostola.

 Budova bývalej evanjelickej školy z roku 1770.

Osobnosti obce

Rodáci 
 Koloman Banšell (* 1850 – † 1887), evanjelický kňaz, slovenský básnik, literárny teoretik, prozaik a novinár. 
 Juraj Hraško (* 1931), pedológ, politik, bývalý minister životného prostredia a bývalý veľvyslanec Slovenskej republiky vo Švajčiarsku.

Galéria

Referencie

Pozri aj 
 Zoznam kultúrnych pamiatok v obci Točnica

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec